Jhb-man vas oor vuurwapen | Maroela Media
ŉ Man van Johannesburg is in hegtenis geneem op aanklag van die besit van ŉ ongelisensieerde vuurwapen en huishoudelike geweld.
Ao. Xoli Mbele, woordvoerder van die polisie, het gesê die 41-jarige man is Vrydag by ŉ drankwinkel op die hoek van Bree- en Ntemi Pilisostraat in hegtenis geneem.
“Die verdagte het glo sy vriendin aangerand en ŉ vuurwapen op haar gerig. Sy het die polisie ontbied en hulle is na sy werkplek. Die polisie het die verdagte na sy huis geneem waar hulle op ŉ vuurwapen en ammunisie beslag gelê het,” het Mbele gesê.
Die polisie het glo vasgestel dat die regmatige eienaar van die vuurwapen reeds oorlede is. Mbele het gesê die polisie ondersoek hoe die vuurwapen in die verdagte se besit beland het. Die verdagte sal binnekort in die Johannesburgse landdroshof verskyn.
Toeris verdrink by Durban-strand
Hy het die vuurwapen gekoop natuurlik – uit iemand se kattebak uit of sommer op die straathoek. Vire al wat ‘n mens weet sommer by die polisie???
‘n Eksekuteur is verantwoordelik vir enige vuurwapens wat op ‘n boedel is. Iemand gaan ‘n paar ongemaklike vrae moet beantwoord.